tomron87/hebrew-wikipedia-sentences-corpus huggingface dataset:
בשטח המחוז נמצאת הנקודה המערבית ביותר של רומניה - בבה וקה, בנקודת Triplum Confinium (טריפלום קונפיניום - מפגש שלושת הגבולות) שבה נפגשים גבולות של רומניה, סרביה והונגריה.
שליש מגבולות המחוז הם גם גבולות מדינה.
צפונית-מערבית גובל עם המחוז צ'ונגראד-צ'אנאד בהונגריה.
18 ק"מ מגבול זה הם על הנהר מורש (מארוש)
דרומית-מזרחית, בין בבה וקה ללצונאש, המחוז גובל עם הפרובינציה האוטונומית של וויבודינה בסרביה.
נקודות הגבול הן:צ'נאד -אל הונגריה, סטאמורה מורביצה, ז'ימבוליה,
(הפתוחים ללא הפסקה) אל סרביה, ואלקאן (Valcani), לונגה ופויין (פתוחים בין 20-8) .
צפונית המחוז טימיש גובל עם המחוז אראד, ממזרח עם המחוז הונדוארה ודרומית-מזרחית עם המחוז קאראש-סוורין.
המחוז טימיש הוא חלק מה"אירו- אזור" (euroregion) דנובה- קריש-מורש-טיסה DKMT, אזור מעבר גבולות המשטרע ב-71,879 קמ"ר וכולל אוכלוסייה של 6 מיליון תושבים.
בקצה המזרחי שלו מתרוממים הרי פויאנה רוסקה, חלק מקרפטים המערביים הרומנים.
הגובה יורד מערבה, דרך גבעות ליפובה אל עבר המישור הרומני המערבי, שהוא החלק המזרחי של המישור הפאנוני.
המחוז נחצה על ידי נהרות רבים, כשהחשובים ביניהם הם תעלת בגה והנהר טימיש.
פארקים לאומיים ושמורות טבע במחוז טימיש
בקעת הפוגניש (Lunca Pogănişului), טורמק וסאקושול טורצ'סק (Sacoşul Turcesc)
תל סיסיטק, סנפטרו מארה (Sânpetru Mare)
הפארק הבוטני בבה וקה (Beba Veche)
הפארק הבוטני בקעת המורש (Lunca Mureșului) כולל 4 שמורות טבע:
יער צ'נאד, האי הגדול צ'נאד, איי איגריש, פרונדול מארה.
הפארק משתרע בתחומם של שני מחוזות - טימיש ואראד, נמצא במורד המורש, קרוב לעיר אראד.
האחו עם נרקיסים בטשט, פג'ט
האקלים הוא ממוזג-יבשתי עם מספר רב של ימי שמש.
בשנת 2000 המחוז מנה 684,506 תושבים וצפיפות אוכלוסין של 79 תושבים/קמ"ר.
המפקד ההרכב האתני שנה האוכלוסייה רומנים גרמנים הונגרים סרבים צוענים סלובקים בולגרים יהודים קבוצות אתניות אחרות 1880 454,205 200,834 171,599 33,947 31,316 ?
בשטח באנאט, כולל זה של המחוז טימיש שלטו בהתחלת המילניום הראשון לספירה ממלכת הדאקים ואחר כך הכיבוש הרומאי.
היסטוריונים הרומנים של ימינו מיחסים את מוצאם ואת מקור לשונם הרומאנית במידה רבה להתערבבות בין הדאקים למתיישבים הרומאים..בסביבות שנת 900 בעת פלישת המדיארים לאגן הפאנוני, לפי עדות הכרוניקן אנונימוס נתקלו ההונגרים באוכלוסייה ולאכית, כלומר רומנית, לצד סלאבים, קומנים, בולגרים ואחרים.
באזור קמה ישות מדינית הקרויה הוויבודות של גלאד.
בצבאו של גלאד השתתפו פצ'נגים, בולגרים ורומנים ("ולאכים").
גלאד וגם יורשו אחטום, הובסו על ידי המדיארים שסיפחו את האזור למדינתם החדשה - ממלכת הונגריה.
בהתחלה נהנו הרומנים מזכויות, היו להם מנהיגים בעלי סמכויות כמו קנזים או ז'ודים ("שופטים") שניהלו את קהילותיהם ביישובים כמו בלינץ, לוגוז',בנו מבצרים כמו בפג'ט ולוגוז' ופרדיה.
אחרי ההפרדה הסופית בין הכנסייה הקתולית לזו המזרחית, ה"אורתודוקסית" ואימוץ של הקתוליות כדת רשמית, זכויות המאמינים בני הדת הנוצרית אורתודוקסית בממלכה ההונגרית צומצמו מאוד.
באביב העמים בשנים 1848–1849 הרומנים ניסו להשיג הכרת זכויותיהם התרבותיות והדתיות, אולם נתקלו בגישה שלילית מהממשל המהפכני ההונגרי.
עד לשנת 1919 הרומנים נמצאו במעמד פוליטי וסוציו-כלכלי נמוך לעומת ההונגרים והגרמנים.
השכנת השלטון הרומני אחרי 1919, בעקבות ניצחון מעצמות ההסכמה במלחמת העולם הראשונה, חל שינוי בסטטוס של האוכלוסייה הרומנית.
במאה ה-10 חבל באנאט נכלל בממלכה ההונגרית שהוקמה על ידי שבטי המדיארים שפלשו בראשות ארפאד למישור הפאנוני וסביבתו.
בהתחלה ההונגרים באזור היו בעיקר חיילים ופקידי הממלכה.
המלך בלה השני הקים מבצר בטמשוואר (טימישוארה).
(שנוסדה ב-1212 ונושאת שם ממקור הונגרי).
בתחילת המאה ה-14 עיר זאת הייתה למושב זמני של מלך הונגריה קארוי רוברט מבית אנז'ו.
בתקופת השלטון העות'מאני נסוגו מן האזור נציגי הממשל ההונגרי ונותרו הונגרים רק במזרח המחוז, שהפך לחלק מהבאנות לוגוז' וקרנסבש במסגרת נסיכות טרנסילבניה.
אחרי השחרור מהשלטון העות'מאני ב-1716, היה חבל באנאט פרובינציה הבסבורגית אוטונומית, אולם ב-1778 סופח האזור מבחינה מנהלית לממלכה ההונגרית תחת שלטון ההבסבורגי .
התחילה אז זרימה של מתיישבים הונגרים, ובסוף המאה ה-18 ובמחיצת הראשונה של המאה ה-19 הונגרים התיישבו בעיקר בכמה יישובים שהיו מושבם של אצילים הונגרים:סניקולאו מארה, גטאיה וז'ימבוליה וכן בעיר טימישוארה..
ההונגרים תרמו להתפתחות פרברים של טימישוארה כמו פרטליה ומושניצה נואוה.
אחרי המהפכה ההונגרית של 1848 ובמיוחד אחרי שנת 1880 בימי השלטון האוסטרו-הונגרי הדואליסטי גברה ההתיישבות ההונגרית במחוז.
ב-1910 17% מאוכלוסיית האזור היו הונגרים.
ממשלת הונגריה כפתה את ההוראה בשפה ההונגרית בכל בתי הספר של המחוז.
בימי השלטון הרומני, בשנים 1930–1956 ירד מספר ההונגרים באזור על ידי התבוללות, הגירה וירידה בילודה.
אחרי שנת 2000 גברה כמו בכל רומניה ההגירה למקומות עבודה במערב אירופה ואזורים נוספים.
ב-2011 היוו ההונגרים 5.16% מאוכלוסיית המחוז.
ביישובים אלה חיים 63% מכלל ההונגרים במחוז.
קהילות הונגריות חשובות גרות ב-16 כפרים - באזורי סניסיקולאו מארה, אוטלק ודרום ומזרח.
במחוז טימיש נולדו ופעלו דמויות חשובות של התרבות ההונגרית כמו המלחין בלה ברטוק.
בטימישוארה פועל התיאטרון ההונגרי הממלכתי על שם צ'יקי גרגיי.
דתם של ההונגרים היא בעיקר רפורמית קלוויניסטית ורומית-קתולית.
ההגירה ההמונית של גרמנים לחבל באנאט התחילה אחרי סיפוח האזור לאימפריה ההבסבורגית ב-1718. בשנים 1722–1787 הגיעו שלושה גלים של מתיישבים גרמנים, בתוכם גם מיעוט ממוצא צרפתי, הוגנוטי לשעבר, איטלקי, וכו'.
הם כונו "שוואבים", "שוואבים של הדנובה" או "שוואבים של באנאט" (Banater Schwaben).
רוב רובה של האוכלוסייה הייתה רומית קתולית.
הם באו בעיקר בחבלי לורן, אלזס, סאר ו-לוקסמבורג' כמו כן מריינלנד פפאלץ.
הם קיבלו אדמות בהתחלה בחכירה והקימו כפרים רבים ברחבי האזור.
המנהל האוסטרי תכנן בקפדנות את יישובם.
המתיישבים הגרמנים ניקזו את הביצות, השתתפו בבניית תעלת בגה ושיקמו את החקלאות.
העיר טימישוארה - בגרמנית "טמשבורג" או "טמסוואר" לפי המקור ההונגרי - הפכה למרכזם התרבותי.
לגרמנים היה תפקיד ראשוני במעלה בתיעוש ובפיתוח רשת פסי הברזל במאה ה-19.
בהתחלה סבלו ממצוקה גדולה ובהמשך הגיעו לשגשוג.
מצב זה תואר באמרה הגרמנית:
אחרי 1788 האזור שויך מבחינה מנהלית לממלכת הונגריה במסגרת האימפריה ההבסבורגית האוסטרית.
הגרמנים תרמו לשגשוג האזור בין היתר כחקלאים וכבעלי מלאכה.
הם ייסדו מוסדות תרבות בערים ובכפרים, לרבות תיאטרון גרמני בעיר טימישוארה, הקימו עיתונים בשפה הגרמנית וכו'.
בימי המשטר האוסטרו-הונגרי אחרי 1867 גברה מדיניות ההונגריזציה של התושבים, אבל הזהות הגרמנית נשמרה.
ב-1930 הגרמנים היוו שליש מאוכלוסיית המחוז.
תחת השלטון הרומני אחרי 1918 פרחה שוב התרבות הגרמנית.
הוקם מחדש התיאטרון בשפה הגרמנית והוקמו עיתונים גרמניים.
בטימישוארה פעלו שני בתי ספר תיכון גרמנים - "באנאציה" (קתולי) והתיכון האוונגלי (כיום "ניקולאוס לנאו").
אחרי שנות ה-1930 עלתה בצורה ניכרת השפעת הנאציזם ברחוב הגרמני.
במלחמת העולם השנייה גויסו גרמנים רבים לצבא הגרמני כולל לואפן אס אס וגם לצבא הרומני שהיה אז בעל ברית של הצבא הגרמני.
חלק מהגרמנים יושבו בשטחים בפולין שנכבשו על ידי גרמניה הנאצית.
אחרי כיבוש האזור על ידי הצבא הסובייטי ב-1944, בשנת 1945 כ-35,000–40,000 גרמנים - גברים ונשים מחבל באנאט ועוד כ-8000–9000 מ"הבאנאט ההררית" נשלחו לעבודות פרך בברית המועצות.
בשנת 1951 קהילות גרמניות שלמות גורשו מכפריהם למישור הברגאן בקצה השני של רומניה אותו נדרשו לשקם בעמל רב.
בשנת 1967 כוננה רומניה שהייתה תחת משטר קומוניסטי יחסים דיפלומטיים עם גרמניה המערבית.
אחר כך התעצמה הגירת הגרמנים מהמחוז תמורת כספים ששולמו על ידיהם ועל ידי ממשלת גרמניה המערבית לשלטון הרומני.
ההגירה המשיכה גם אחרי נפילת המשטר הקומוניסטי.
בשנת 1930 חיו במחוז טימיש-טורונטל 174,000 גרמנים.
בעת השלטון הקומוניסטי הוקם בטימישוארה תיאטרון ממלכתי גרמני המסובסד על ידי המדינה.
כמו כן המשיכו להופיע מספר עיתונים וכתבי עת בגרמנית.
כיום רבים מתלמידי בית הספר התיכון הגרמני "ניקולאוס לנאו" אינם גרמנים.
פרט לשאר החגים הנוצריים הגדולים, החגיגות החשובות ביותר של הגרמנים היו ימי ה- Kirchweih הקדשת הכנסיות הקתוליות ביישוביהם.
בשטח המחוז טימיש נולדו סופרים גרמנים מפורסמים כמו המשורר ניקולאוס לנאו שכפר הולדתו קיבל את שמו - לנאוהיים, הרטה מילר, כלת פרס נובל לספרות, המשורר פרנץ ליבהרדט ואחרים.
עם היישובים בעלי אוכלוסייה גרמנית חשובה בעבר נמנים: אויוואר, אוצלו רושו, אורצישוארה, בטהאוזן, בוזיאש, גוטלוב, ג'רמטה, בילד, דנטה, ליבלינד, לנאוהיים, סטאמורה ג'רמנה, סנמיכאיו ג'רמן, סניקולאו מארה, סקלאז, פריאם, רמטיה ג'רמנה, קרפיניש, שרלוטנבורג וכו'.
סרבים חיים בטימישארה ובאזור מסביב עוד מימי הביניים.
במאה ה-17 הם היוו רוב במערב המחוז של ימינו.
כיום הם מהווים רק 2% מאוכלוסיית המחוז, שהם מחצית מכלל המיעוט הסרבי של רומניה.
הריכוז הגדול ביותר של סרבים הוא בבירת המחוז, טימישוארה, בה נמצאת גם הנהגת הכנסייה האורתודוקסית הסרבית מרומניה וקונסוליה של סרביה.
פרט לטימישטארה, סרבים חיים בעיקר בכפרים ובעיירות במערב במחוז, בין טימישוארה לגבול הסרבי, אך גם מסביב לטימישוארה ומזרחה ממנה, במרכז המחוז.
מיעוט סרבי משמעותי גר ביישובים קרלייבץ, פטרובו סלו, סרפסקי סמרטון (ברומנית - סנמרטינול סרבסק) וסטנצ'בו.
בגלל היותם חיים לצד הרומנים וקבוצות אתניות אחרות, קיימת דרגה גבוהה של נישואי תערובת והתבוללות.
מקרב הסרבים במחוז ידועות הדמויות של המלומד, הפילולוג והוגה הדעות דוסיטיי אוברדוביץ' והמתעמלת לביניה מילושביץ'.
ב-1992 המיעוט הסרבי התארגן ב"איחוד הסרבים של רומניה".
במחוז טימיש חיים כ-10,000 בולגרים.
הם התיישבו באזור זה אחרי דיכוי המרד האנטי-עות'מאני של האוכלוסייה הקתולית בצ'יפרובצי שבצפון-מערב בולגריה (מרץ-אוקטובר 1688) שציפתה לשווא לסיוע אוסטרי.
ניצולי המרד היגרו לחבל אולטניה שבוולאכיה וכעבור כ-50 שנה הגיעו חבל באנאט תחת השלטון ההבסבורגי.
הבולגרים מתרכזים בעיקר בכפר סטאר בשנוב (בשנובה וקה, בימינו דודשטי וק) שבו הם מהווים רוב התושבים.
מקרב הבולגרים קמו אישים כמו קרול טלביס, שהצטיין במשך עשרים שנה כראש העיר טימישוארה תחת השלטון האוסטרו-הונגרי.
עדויות לנוכחות יהודית מסוימת בקרב המתיישבים הרומאים בשטחי חבל באנאטמ נמצאו מהמאה השנייה-הרביעית .
במאה ה-16 מוזכרים יהודים בתחום ממלכת הונגריה.
בעת השלטון העות'מאני בחבל באנאט (1552–1718) חיו באזור יהודים ספרדים, המוזכרים בשנת 1643. ב-1718 עם הכיבוש האוסטרי בטימישוארה נמנו בעיר 144 יהודים.
בהמשך ב-1739 קמו שתי קהילות אשכנזית וספרדית.
עם הכיבוש ההבסבורגי של טימישוארה, על אף מכשולים שונים, התחילו לפעול באזור אנשי עסקים יהודים כמו המשפחות קפיך (שניהלה את מבשלת הבירה (1717) וגם טנחנת מים) סימון בכרך שחכר מהשלטון הקיסרי בית חרושת לבדים .
כמו כן בלטו דמויותיהם של אנשי העסקים איזאק הירשל, שהיה מעורב במסחר עם נחושת ומאיר אמיגו .
"פקודת היהודים" משנת 1776 ביקשה להגביל את התרבות הקהילה היהודית אך לא יושמה ממש.
מריה תרזיה שהפעילחה מדיניות עוינת כלפי היהודים, מתה ב-1780 והוחלפה בשלטון על יד בנה, יוזף השני, שדגל ביותר סובלנות.
אחרי סיפוח חבל באנאט לממלכת הונגריה ההבסבורגית ב-1788, החבל חולק לשלושה מחוזות או רוזנויות: טימיש, טורונטל וקאראש.
בכמה יישובים, כמו טימישוארה, קמה קהילה נאולוגית שנפרדה מהיהדות החרדית והאורתודוקסית האדוקה.
רבנים ראשיים של טימישוארה, כמו יעקב משה ובשנים 1821–1859 צבי הרש אופנהיימיר הוכרו גם כרבני היהודים בכל חבל באנאט.
ב-1862 נפתח בטימישוארה בית כנסת חדש.
במהלך המאה ה-19 נבנו בתי כנסת צ'וקובה, דטה.
הקהילה היהודית בטימישוארה תרמה רבות להתפתחות העיר.
מספר היהודים בחבל באנאט הגיע ל-13,591 ב-1867, ל-19,159 לפני פריצת מלחמת העולם הראשונה.
ב-1918 כשמחצית החבל בנאט רבתי עמד להיספח לרומניה, מספר היהודים היה 14,053. בשנת 1921 קם בטימישוארה בית הספר התיכון היהודי עם שפות ההוראה הרשמיות רומנית ועברית.
בשנים 1940–1944 הופעלו החוקים נגד היהודים, לרבות שנית גברים יהודים לעבודות כפייה ברחבי רומניה, אולם ב-1942 החליט המשטר לוותר על העברת יהודי האזור למחנות ההשמדה שבפולין.
לכן בתום מלחמת העולם השנייה, ב-1947 חיו באזור 17,816 יהודים.
בימי השלטון הקומוניסטי (1947–1989) כמעט כולם היגרו לישראל והשאר לארצות במערב כמו ארצות הברית, קנדה, גרמניה המערבית, או מדינות דרום אמריקה.
כיום חיים במחוז, כמה מאות יהודים, רוב רובם בטימישוארה.
הצוענים הגיעו לשטחי רומניה של היום במאות ה-13–14. מספרם במחוז טימיש בשנת 2002 היה כ-16,000.
בתקופת השלטון הקומוניסטי במרבית המקרים נוכחותם לא צוינה במפורש בתקשורת.
במחוז טימיש יש יישובים רבים שבם הצוענים מהווים רוב:למשל, מגור (Măguri) ,בנצ'קו דה ז'וס, ברין (Berini) ושכונת פלופ (Plopi) בטימישוארה, שבה חיים צוענים הקרויים "גיפטרים" (כנראה מהמילה המציינת "מצרים" בגרמנית) שעסקו בעבר במופעי קרקס.
אחרי המהפכה הרומנית משנת 1989 מעמד הצוענים הפך ללגיטימי .
התאריך 8 באפריל נחשב ליום הבינלאומי של הצוענים.
במחוז טימיש חיים מעל 6,000 אוקראינים, לרבות רוסינים .
רובם באו מחבל מרמורש, חלקם עוד מתקופת השלטון האוסטרו-הונגרי.
רבים התיישבו באחוזות בקרבת העיר לוגוז', בפדורן (Pădureni) ובסקויש (Scăiuș).
שם השתלבו בענף היערות ותעשיית העץ.
בשנים 1907–1910 הקימו חמשה כפרים, הקיימים עד ימינו: רמטיה מארה, סוקה, בארנה, פוגנשט ושטיוקה..
גל נוסף הגיע בשנות ה-1970, בעיקר בגבעות במזרח המחוז.
בשנת 2000 התארגן "האיחוד התרבותי של הרוסינים ברומניה"
הסלובקים הראשונים הגיעו בעיקר במאה ה-18, כשנוכחותם בולטת ביישוב גטאיה.
מועצת מחוז טימיש, שחודשה בבחירות המקומיות ב-2020, מורכבת מ-36 נציגים ("יועצים").
מפלגה חברים הרכב המועצה המפלגה הלאומית ליברלית (PNL) 16 האיחוד "הצילו את רומניה" (USR) 10 המפלגה הסוציאל-דמוקרטית-המפלגה ההומניסטית הסוציאל-ליברלית (PSD–PUSL) 7 PRO רומניה (PRO) 3
במחוז טימיש נמצאים 325 יישובים: כולל 2 ערי-מוניקיפיום (רשויות עירוניות), 10 ערים ו-89 כפרים גדולים (מועצות).
|סניקולאול מארה Sânnicolaul Mare (בגרמנית.
|ג'ארמטה Giarmata (בגרמנית - Jahrmarkt, בהונגרית.
|Moșnița Nouă מושניצה נואוה (בגרמנית Neumoschnitza, בהונגרית.
|סנמיכאיו רומן Sânmihaiu Român (בגרמנית.
המיקום הגאוגרפי והמסורת ההיסטורית המקומית הפכו את המחוז למושך השקעות רבות מחוץ לרומניה.
המחוז טימיש מייצר 3.7% מהתפוקה התעשייתית של רומניה
יש בו תעשיית נפט, של גזים טבעיים וליגניט, כמו כן תעשיית ייצור מכונות, תעשייה אלקטרונית, תעשייה כימית, תעשיות מזון, טקסטיל, עיבוד העור, הנעלה, ועצים.
המחוז מייצר 5.5% מהתפוקה החקלאית של רומניה.
בעיקר - גידולי חיטה, תירס, שעורה, חמנית וסלק סוכר, גידולי ירקות ופרחים.
המקומות החשובים במחוז מבחינה תיירותית הם:
בשנת 2013 התארחו ביחידות התיירות 80,000 מבקרים.
בשנת 2014 היו רשומים במחוז 112 עסקי מלונאות, עם מחזור כולל של רק 161 מיליון ליי (36 מיליון אירו).
בשנת 2010 נרשמו במחוז 55 בתי מלון ומוטלים, 3 הוסטלים, אכסניה אחת, קמפינג אחד, 9 וילות תיירותיות, 42 פנסיונים תיירותיים, 7 פנסיונים אגרו-תיירותיים, 4 מחנות תלמידים וילדים עם 6,857 מקומות לאורחים.
מרחצאות לטיפול, מנוחה ופנאי קיימות בבוזיאש, טימישוארה, דטה, קאלאצ'ה ולוברין.
באילה בוזיאש (מרחצאות בוזיאש), 34 ק"מ דרום-מזרחית מטימישארה, היא עיירת קיט קבועה, בגובה 128 מ', בין גבעות מכוסות כרמים של פוגניש וסלאג'ו.
האקלים מישורי, מעבר בין האקלים היבשתי לים - תיכוני, מושפע על ידי תנועות אטמוספיריות מכיוון ים התיכון והים האדריאטי.
החורפים רכים יחסית וקצרים, עם טמפרטורות ממוצעות של C° 4, בקייצים הטמפרטורה הממוצעת היא C° 21.
קיימים בבוזיאש מתקנים מודרניים למרחצאות חמות באמבטים עם מים מינרליים, מתקנים ל"מופטות", הידרותריפיה ואלקטרותרפיה, דיקור סיני, התעמלות רפואית.
בעיירה קיים אוסף לאמנות עממית ופארק.
באילה קאלאצ'ה (מרחצאות קאלאצ'ה), 38 ק"מ צפונית מטימישוארה - כוללות מרחצאות חמות.
במחוז טימיש ישנן מספר מערות כמו מערת רומנשט (13 ק"מ מפג'ט), המערה הכחולה - על יד פייטרואסה (12 ק"מ מפג'ט), ומערת "סטינקה לוי פלוריאן" (הסלע של פלוריאן) על יד טומשט (17 ק"מ מפג'ט).
שמורות טבע - ביצות סאטקינז, הפארק הדנדרולוגי בבאזוש, האתר הפוסיליפרי רדמנשט והמלחות בדיניאש.
תרבות, אתרים היסטוריים ואטקציות תיירות
המחוז טימיש מתאפיין בחיי תרבות ערים.
בעיר טימישוארה פועלים התיאטרון הלאומי "מיכאי אמינסקו", התיאטרון הממלכתי הגרמני, התיאטרון הממלכתי ההונגרי "צ'יקי גרגיי", התיאטרון לילדים ונוער "מרלין", התזמורת הפילהרמונית "באנאטול", הקרן "התיאטרון העירום", המרכז המחוזי לתרבות ולאמנות, האופרה הלאומית הרומנית של טימישארה, וכו'.
במחוז פועלים 8 בתי תרבות, 249 מועדוני תרבות, 355 ספריות, 3 בתי קולנוע, 8 מוסדות למופעים והצגות, 38 מוזיאונים ואוספים ציבוריים.
ביצורי מצודת טימישוארה (ה"בסטיון") - המאה ה-18
שרידי המבצר מרג'ינה מימי הביניים
ביתו של הנסיך אויגן מסבויה בטימישוארה - המאה ה-18
ארמון ההוניאדים - כיום מוזיאון החבל באנאט - ממאה ה-14, שוקם ב-1852, שוקם מחדש בשנות ה-2000
התיאטרון הלאומי והאופרה הלאומית עם התיאטראות ההונגרי והגרמני - המאה ה-19–20
כנסיית המיזריקורדים - המאה ה-18
הקתדרלה האורתודוקסית המטרופוליטנית - נחנכה ב-6 באוקטובר 1946 בנוכחות המלך מיכאל הראשון
הקתדרלה הרומית קתולית - המאה ה-18
הקתדרלה האורתודוקסית הסרבית - המאה ה-18
הארמון הדיקסטרי - בית המשפט בטימישוארה
המוזיאון האתנוגרפיה של השוואבים בג'רמטה
הבית-מוזיאון "בלה בארטוק" בסניקולאו מארה
הבית מוזיאון "ניקולאוס לנאו" בלנאוהיים
הבית מוזיאון "טראיאן וויה בכפר טראיאן וויה
אנדרטת גבורי המהפכה הרומנית ב-16–22 בדצמבר 1989
הקתדרלה הרומית-קתולית בטימישארה - בכיכר אונירי
בית הכנסת בשכונת המצודה (צ'טאטה") בטימשיארה
בית הכנסת בשכונת "פבריק" בטימישוארה
את נתיבי התעופה משרת נמל התעופה הבינלאומי טימישוארה על שם "טראיאן ווייה", שדה התעופה השלישי בגודל ובחשיבות ברומניה, אחרי שני נמלי התעופה של בוקרשט.
בטימישוארה קיים עוד שדה תעופה לצרכים מיוחדים העשוי לעבור תהליך מודרניזציה ולשרת בעתיד חלק מהטיסות שעוברות כעת דרך נמל התעופה "טאריאן ווייה".
תחבורת המים נעשית דרך תעלת בגה שנבנתה החל משנות ה-1700.
בשנת 2008 החלו עבודות ניקוי, אקולוגיזציה ומודרניזציה של תעלת בגה וענפיה כדי לפתוח נתיב מים בתוך העיר טימישוארה וגם בכיוון סרביה, ואף רחוק אל עבר הדנובה.
על גדות תעלת בגה קיימים שני נמלים עיקריים:טימישוארה ואוטולק (Otelec).
טינאריוון הוא הרכב זוכה גראמי של מוזיקאים משבטי הטוארג ממדבר סהרה, מאזור צפון מאלי.
ההרכב הוקם ב-1979, אך החל לאסוף עדת מעריצים ב-2001, עם הופעות בפסטיבלים בצפון מאלי ובפסטיבל רוסקילדה בדנמרק.
הפופולריות שלהם גדלה עם שחרור האלבום Aman Iman ב-2007, שזכה לאהדת המבקרים.
טינאריוון יוסדה על ידי איברהים אג אלחביב, שראה את אביו (מורד טוארג) נרצח בגיל 4 בהתקוממות בצפון מאלי ב-1963. כילד בנה גיטרה מחומרים שמצא בסביבתו, כגון סלילי מתכת, והחל לנגן שירי טוארג מקומיים ושירי פופ ערביים מודרניים.
אלחביב התגורר באותה תקופה במחנות טוארג באזור לוב ואלג'יריה.
בסוף שנות ה-70, אג אלחאביב הצטרף למוזיקאי טוארג נוספים, באזור צפון אלג'יריה, כשהם חוקרים את המוזיקה הצפון אפריקאית וכן את המוזיקה המערבית של אותה תקופה, כגון אלביס פרסלי, לד זפלין ועד לבוב מארלי.
ההרכב החל לנגן בעיקר במסיבות ובחתונות, ללא שם משלהם, כשהסביבה החלה לכנותם Kel Tinariwen, כלומר "ילדי המדבר" בטאמאשק.
ב-1980, השליט הלובי מועמר קדאפי הוציא צו הקורא לכל גברי טוארג הצעירים המתגוררים באופן בלתי-חוקי בלוב לקבל הכשרה צבאית.
קדאפי חלם להקים "חטיבה סהרית" שתהיה מורכבת ממיטב לוחמי הטוארג, כדי לקדם את שאיפות כיבושיו, בעיקר בצ'אד ובניג'ר.
אלחביב ושאר חברי ההרכב נענו לקריאה ורכשו הכשרה צבאית במשך תשעה חודשים.
ב-1985 הם נענו לקריאה דומה, הפעם ממנהיגי תנועת הטוארג בלוב, והכירו מוזיקאים נוספים בתהליך.
ההרכב, שכעת גדל והפך לקולקטיב עם שם – "טינאריוון", חרת על דגלו ליצור שירים על האתגרים שניצבים בפני אנשי הטוארג, תוך כדי שהם מקימים אולפן ארעי במדבר עם הבטחה להקליט מוזיקה חינם למי שיספק קלטות שמע (קסטות) ריקות.
קלטות אלו הוחלפו בצורה נרחבת ברחבי אזור הסהרה.
ב-1989 הקולקטיב עזב את לוב ועבר למולדתו של אלחביב, מאלי, שם הוא חזר לכפר שהיה ביתו, טסליט (Tessalit).
ב-1990 פרץ מרד אנשי הטוארג במאלי, כשחלק מחברי הלהקה לקחו חלק בלחימה.
ב-1991, לאחר שנחתם הסכם השלום במה שנודע כהסכמי טמאנראסט, הנגנים פרשו מהצבא ועברו לחיי מוזיקה באופן מלא.
הם ניגנו הופעות עבור מחנות טוארג מרוחקים והשיגו פופולריות מפה לאוזן.
ב-1998, הלהקה הצרפתית Lo'Jo ומפיקה פיליפ בריקס גילו את הלהקה כשטיילו במאלי.
שנה לאחר מכן חלק מחברי הלהקה טסו לצרפת והופיעו עם הלהקה תחת השם הזמני "אזוואד".
שתי הלהקות ארגנו ב-2001 את Festival au Désert במאלי, שהובל על ידי טינאריוון והביא לה הרבה תשומת לב מחוץ למאלי.
באותה שנה הלהקה הופיעה בפסטיבלים באירופה, וגם הקליטה את אלבום הסטודיו הראשון שלהם, The Radio Tisdas Sessions, ההקלטה הראשונה של טינאריוון ששוחררה מחוץ לצפון אפריקה.
במהלך השנים הבאות, טינאריוון יצאה לסיבובי הופעות חוזרים ונשנים באירופה, צפון אמריקה, אוסטרליה ויפן, כולל השתתפויות בפסטיבלים גדולים.
אלבומיהם Amassakoul ו-Aman Iman אשר יצאו ב-2004 ו-2007 בהתאמה זכו לתשומת לב של מעריצים ידוענים רבים, בהם קרלוס סנטנה, כריס מרטין מקולדפליי, תום יורק ועוד רבים.
ב-2010, טינאריוון יצגו את אלג'יריה בטקס הפתיחה של גביע העולם בכדורגל של אותה שנה בדרום אפריקה, והמשיכו לסיבוב הופעות בארצות הברית.
ב-2011 הלהקה הוציאה לאור את אלבום החמישי, Tassilli, שכלל הופעות אורח של אמנים מערביים, כגון קיפ מלון מ-TV on the Radio ו-The Dirty Dozen Brass Band.
ב-2012 פרץ מרד טוארג נוסף בצפון מאלי, כשבמהלכו הקבוצה האיסלאמית הקיצונית אנסאר דיין אסרה על קיום מוזיקה מודרנית באזור, קראה לה "מוזיקת השטן" והתירה השמעה רק של פסוקי קוראן.
טינאריוון סומנה בצורה מיוחדת במהלך זה.
בעימותים בינואר 2013, חבר הלהקה עבדאללה אג למידה נחטף בשעה שניסה להציל את הגיטרות שלו.
כמה שבועות לאחר מכן, הלהקה פרסמה שלמידה שוחרר שלם ובריא.
אברהים אג אלחביב – שירה, גיטרות
אלחסאני אג טוהמי – שירה, גיטרות
עבדאללה אג אלחוסיין – שירה, גיטרה אקוסטית
איידו אג לחה – גיטרה בס, גיטרה אקוסטית, שירה, קולות רקע
סעיד אג אייאד – כלי הקשה, קולות רקע
עבדאללה אג למידה ("אינטידאו") – גיטרות, קולות רקע
מוחמד אג טהדה – כלי הקשה
יד עבדרחמני – גיטרות, שירה
נגני אולפן וחברי להקה בעבר
אינטיידן אג אבליל (נפטר) – גיטרה, שירה
מוחמד אג איטלאלה ("יאפונייס") – גיטרה, שירה
קדו אג אוסד – גיטרה, שירה
ליה אג אבליל – גיטרה, שירה
וונו וואלט סידטי – שירה
קסה אג חמיד – שירה
מינה ולט עומר – שירה
וונו ולט עומר (נפטר) – שירה
ב-2012 הלהקה זכתה בפרס גראמי עבור קטגוריית "אלבום מוזיקת העולם הטוב ביותר" עבור אלבומם Tassilli.
טין צ'ו (בבורמזית: ထင် ကျော်; ) הוא פוליטיקאי ומלומד בורמזי, והיה נשיא מיאנמר ממרץ 2016 ועד מרץ 2018.
צ'ו הוא האזרח הראשון המשמש בתפקיד זה מאז ההפיכה ב-1962.
לאחר שסיים את לימודיו באוניברסיטת רנגון בשנת 1968, ובאוניברסיטת לונדון בשנת 1975, עבד בתפקידים שונים בחינוך, תכנון ומשרדי האוצר.
טין צ'ו נולד בעיר ראנגון, בבורמה הבריטית (כיום יאנגון, מיאנמר), לאביו מין תו ואן שהיה סופר ומשורר בורמזי, שנבחר לפרלמנט ב-1990 מטעם מפלגת הליגה הלאומית לדמוקרטיה (NLD), ולאמו צ'י צ'י.
ב-1962 סיים את לימודיו בתיכון האנגלי-מתודיסטי הנודע בשם "תיכון דגון 1".
לאחר כן למד אמנויות באוניברסיטת ראנגון.
משם המשיך בלימודים במכון ראנגון לכלכלה שם שימש גם כמורה.
ב-1970 הצטרף לצוות המתכנתים במרכז המחשבים באוניברסיטה.
בשנת 1975, צ'ו הצטרף למשרד התעשייה בתור סגן מנהל חטיבה.
בשנת 1980, הוא מונה כסגן דירקטור במחלקת קשרי חוץ כלכליים, משרד התכנון ומשרד האוצר.
צ'ו התפטר משירות ממשלתי ב-1992.
ב-22 בספטמבר 2000 נעצר צ'ו בשל סיועו לפעילת זכויות האדם במדינה וכלת פרס נובל לשלום, אונג סן סו צ'י, לצאת מחוץ ליאנגון, ובילה ארבעה חודשים בכלא אינסיין.
משנת 2012, הוא עבד בתור מנהל בכיר עבור קרן "קין צ'י", שנוסדה על ידי אונג סן סו צ'י ונקראה על שם אמה.
למרות שצ'ו הוא לא חבר ותיק בקרן, הוא עבד בשיתוף פעולה הדוק מאוד עם אונג סאן סו צ'י בלשכת היושב ראש של הקרן, והיה אחד מאנשי המעגל הקרוב ביותר שלה.
ב-8 בנובמבר 2015 נערכו בחירות כלליות במיאנמר.
הבחירות היו החופשיות הראשונות במדינה מאז 1990, אז סירב הצבא לקבל את התוצאות והשתלט מחדש על המדינה.
בבחירות התמודדו למעלה מ-90 מפלגות, אך המאבק העיקרי היה בין מפלגתה הסוציאל-דמוקרטית של סו צ'י "הליגה הלאומית לדמוקרטיה" (NLD) לבין מפלגת השלטון המקורבת לצבא ה-USDP.
לאחר עיכוב של מספר ימים בתוצאות הבחירות הרשמיות, הודיעה ועדת הבחירות המרכזית כי מפלגת האופוזיציה זכתה ביותר משני שלישים מושבים בפרלמנט (348), מה שמאפשר לה לשלוט בבית הנבחרים ולבחור את הנשיא.
בתחילה היה צ'ו מועמד לתפקיד סגן נשיא מיאנמר מטעם מפלגתה של סו צ'י, וב-10 במרץ 2016 הצביעו עבורו 274 מתוך 317 חברי בית הנבחרים לתפקיד זה.
עם זאת, בשל סעיף בחוקה הבורמזית הקובע שלא ייבחר לנשיא מי שבני משפחתו הקרובה הם נתינים זרים, נמנעה מיושבת ראש המפלגה סו צ'י האפשרות לכהן כנשיאה (בעלה של סו צ'י הוא בריטי, וכך גם שני בניה), והיא בחרה במקורבה טין צ'ו לכהן מטעמה.
אונג סאן סו צ'י אמרה שהיא בחרה בו בשל חינוכו, הנאמנות, והמכובדות שלו.
ב-15 במרץ 2016 בעצרת האיחוד של הפרלמנט, תמכו 360 חברים (מתוך 652) במועמדותו ובחרו בו כנשיא המדינה.
הגנרל מינט סי שכיהן כראש הממשלה באזור יאנגון מאז 2011 נבחר לסגן הנשיא הראשון של צ'ו, ועמיתו של צ'ו הנרי, ואן טיו, נבחר לסגנו השני.
סו צ'י עצמה תכהן בממשלה כשרת החוץ.
ב-17 במרץ הגיש צ'ו הצעת תוכנית למתכונת שתראה ממשלתו, לפיה בממשלה יהיו 21 משרדים להם ימונו 18 שרים.
חברי הפרלמנט אישרו את הצעתו.
מאות דיפלומטים ונציגים של ארגונים לא-ממשלתיים השתתפו בטקס השבעתו של צ'ו.
לאחר הטקס נערכו בארמון הנשיאותי אירועים חגיגיים נוספים וארוחת ערב רשמית.
על אף שבאופן רשמי טין צ'ו הוא מנהיג עצמאי, אונג סאן סו צ'י הודיעה כי למעשה היא תכוון את פעילותו של הנשיא, וכי היא תנהיג את המדינה באמצעותו.
בחודש מרץ 2018 התפטר טין צ'ו מתפקידו כנשיא המדינה בגלל בעיות בריאות.
הנשיא החדש שנבחר הוא וין מינט.
טין ידבאיי (בקרואטית: Tin Jedvaj, נולד ב-28 בנובמבר 1995 בזאגרב שבקרואטיה) הוא כדורגלן קרואטי המשחק בפנאתינאיקוס ובנבחרת קרואטיה בעמדת הבלם.
אביו, זדנקו ידבאיי, הוא כדורגלן עבר בוסני.
ידבאיי החל את הקריירה באקדמיית הנוער של דינמו זאגרב בשנת 2013, ושיחק כבלם לצידו של יוסיפ שימוניץ' הוותיק.
בעונתו היחידה בקבוצת הבוגרים, זכה באליפות ליגת העל הקרואטית, והיה חלק משמעותי בהשגתה, ולאחר מכן הוסיף זכייה במשחק הסופר קאפ הקרואטי.
ביולי 2013 נמכר ידבאיי לרומא, שהתעניינה בו עקב יכולותיו ההגנתיות הגבוהות.
ידבאיי כמעט שלא שיחק ברומא, ובעונת 2013/14 צבר שתי הופעות בלבד.
בתום עונה זו הושג הסכם השאלה בין רומא לבאייר לברקוזן, אליה יושאל ידבאיי עד לתום עונת 2015/16. ידבאיי פתח את עונת 2014/15 בלברקוזן היטב, וסייע לקבוצה להעפיל לליגת האלופות לאחר ששיחק בפלייאוף העלייה מול פ.צ.
קופנהגן בשני המשחקים, והציג משחק הגנה מצוין.
באוגוסט 2014 ערך את הבכורה בבונדסליגה, כאשר סייע לבאייר לברקוזן לשמור על שער נקי ולנצח את בורוסיה דורטמונד במחזור הפתיחה בתוצאה 0–2. במשחק השני של העונה, בו ניצחה באייר לברקוזן את הרטה ברלין בתוצאה 2–4, הבקיע ידבאיי את שערו הראשון בקבוצה.
ב-20 בינואר 2015 הודיעה באייר לברקוזן כי רכשה את ידבאיי מרומא, והוא חתום על חוזה בקבוצה עד לשנת 2020. בתחילת עונת 2015/16 נפצע ידבאיי, והחמיץ את רוב המחצית הראשונה של העונה.
ב-20 באוגוסט 2019 הושאל ל אאוגסבורג לעונה אחת.
בעונת ההשאלה לאאוגסבורג, 2019/20, הבקיע ידבאיי שני שערי ליגה ב-31 הופעות, וסיים עם קבוצות במקום ה-15 בבונדסליגה.
בתום עונת ההשאלה, חזר ידבאיי לבאייר לברקוזן.
ב-24 ביולי 2021 חתם ידבאיי בלוקומוטיב מוסקבה לארבע שנים.
ב-20 בדצמבר 2022 הושאל לאל-עין מליגת העל של איחוד האמירויות הערביות.
ידבאיי שיחק בכל נבחרות קרואטיה הצעירות, ובספטמבר 2014 ערך את הופעת הבכורה במדי נבחרת קרואטיה הבוגרת, כאשר שיחק 13 דקות במשחק ידידות מול נבחרת קפריסין.
ידבאיי זומן לסגל הקרואטי ליורו 2016, בו ערך הופעה אחת, כששיחק 90 דקות בניצחון 1–2 על ספרד במחזור האחרון בשלב הבתים, שסידר לקרואטיה עלייה לשמינית הגמר מהמקום הראשון בבית.
ידבאיי לא שיחק במשחק שמינית הגמר, בו הפסידה קרואטיה 0–1 לפורטוגל בהארכה והודחה מהטורניר.
בשנת 2018 זומן ידבאיי לסגל הקרואטי למונדיאל 2018, בו קרואטיה הגיעה עד למשחק הגמר, בו הפסידה 2–4 לצרפת.
ידבאיי ערך הופעה אחת בטורניר זה, כששיחק 90 דקות בניצחון 1–2 על איסלנד במחזור האחרון של שלב הבתים.
בנובמבר 2018 הבקיע ידבאיי את שערי הבכורה שלו במדי נבחרת קרואטיה, כשהבקיע צמד בניצחון 2–3 על ספרד במסגרת ליגת האומות.
טימליים או בבלרים (שם מדעי: Timaliidae) הם משפחה של ציפורי שיר.
הם חיים בטבע בתת-היבשת ההודית ובדרום-מזרח אסיה ודומים לקיכליים או לסבכיים.
משפחה זו קרובה לזנבניים ולעיתים משייכים את כל משפחת הזנבניים לתת-משפחה של טימליים.
הטימליים הם בינוניים בגודלם וחיים רוב זמנם על הקרקע.
הם בעלי רגליים חזקות, מקור צר וחזק והם אינם צבעונים במיוחד.
הם מעופפים די חלשים ולכן יעדיפו להימצא על הקרקע או בסבכי שיחים.
הם חיים בחבורות שאצל חלקם בנויות כמו היררכיות.
מזונם העיקרי הוא חרקים, אך גם פירות יער ואצל המינים הגדולים גם חולייתנים קטנים, הם בונים את הקן בצמחייה הצפופה על הקרקע.
למשפחה זו מסווגים עוד קבוצות שחלקם נחשבות למשפחות אחרות כמו: לבני-עין (Zosteropidae), זנבניים (Leiothrichidae) ובברי אדמה (Pellorneidae).
סוג ומין יחיד בבלר אדום בטן (Dumetia hyperythra)
סוג ומין יחיד בבלר שחור ראש (Rhopocichla atriceps)
סוג ומין יחיד בבלר אדמוני ראש (Timalia pileata)
פאולו סזאר פונסקה דו נסימנטו (בפורטוגזית: Paulo César Fonseca do Nascimento, נולד ב-13 בינואר 1978 בפורטו אלגרה שבברזיל) המכונה טינגה (Tinga) הוא כדורגלן עבר ברזילאי ששיחק בעמדת הקשר המרכזי במועדונים שונים בליגת העל הברזילאית ובבורוסיה דורטמונד מהבונדסליגה.
לזכותו של טינגה ארבע הופעות במדי נבחרת ברזיל.
טינגה מחזיק בשתי זכיות בגביע ליברטדורס, שתיהן במדי אינטרנסיונל.
הכינוי טינגה ניתן לשחקן כאשר שיחק בגרמיו, על שם שכונת המגורים בה גדל בפורטו אלגרה, שנקראת רסטינגה.
טינגה נולד בפורטו אלגרה וגדל במועדון המקומי גרמיו, שם עלה לבוגרים בשנת 1997, וקנה לעצמו שם כאשר שימש כקשר המרכזי של הקבוצה לאורך תקופה ארוכה וזכה עמה בתארים רבים כמו שתי אליפויות של מדינת ריו גראנדה דו סול ושתי זכיות בגביע הברזילאי.
טינגה שיחק במועדון עד לשנת 2003, למעט תקופות השאלה קצרות בקווסאקי פרונטלה היפנית ובבוטפוגו הברזילאית, וצבר 89 הופעות ליגה בקבוצה הבוגרת, בהן הבקיע שבעה שערים.
בינואר 2004 עזב טינגה את גרמיו לאחר מחלוקות כספיות עם המועדון בנוגע לשכרו, וחתם בספורטינג ליסבון הפורטוגלית על חוזה לשנתיים וחצי.
טינגה סיים עונת 2003/04 בספורטינג ליסבון והחל בה את עונת 2004/05, ואף הבקיע שער בגביע אופ"א בניצחון 0–2 על ראפיד וינה בספטמבר 2004, אך לא מצא את מקומו בקבוצה ושימש בעיקר כמחליף.
טינגה לא היה מרוצה ממעמדו, ובדצמבר 2004 שב לברזיל, וחתם באינטרנסיונל, יריבתו הגדולה ביותר של מועדון נעוריו של טינגה, גרמיו.
טינגה הצליח מאוד באינטרנסיונל, ובשנת 2006 זכה עם הקבוצה בקופה ליברטדורס, לאחר ניצחון 3–4 במפגש כפול מול סאו פאולו, כאשר טינגה הבקיע את השער השני לאינטרנסיונל בתיקו 2-2 במשחק הגומלין.
הצלחתו של טינגה באינטרנסיונל גררה התעניינות ממועדונים באירופה, ולקראת עונת 2006/07 חתם טינגה בבורוסיה דורטמונד על חוזה לשלוש שנים, תמורת דמי העברה של שמונה מיליון ריאל ברזילאי.
כבר בעונתו הראשונה של טינגה בבורוסיה דורטמונד, היה טינגה שחקן מפתח, בקישור שכלל גם את פלוריאן קרינגה, מארק-אנדרה קרוסקה, סטיבן פינאר ונורי שאהין.
טינגה הופיע 31 פעמים בעונה זו והבקיע ארבעה שערים, אך דורטמונד סיימה רק במקום התשיעי בבונדסליגה.
עונה לאחר מכן, טינגה שמר על מספרים דומים, אך דורטמונד סיימה רק במקום ה-13, אך זכתה בסופר קאפ הגרמני לאחר ניצחון 1–2 בגמר על באיירן מינכן.
בעונת 2008/09 הופיע טינגה 27 פעמים, ודורטמונד סיימה שישית.
עונת 2009/10 הייתה האחרונה של טינגה בבורוסיה דורטמונד, והוא עזב את הקבוצה באפריל באותה עונה, לאחר 98 הופעות ליגה בהן הבקיע תשעה שערים, משום שלא חודש חוזהו בקבוצה.
לאחר עזיבת דורטמונד, שב טינגה באפריל 2010 לאינטרנסיונל, ובאותה שנה זכה עמה בפעם השנייה בקופה ליברטדורס, לאחר ניצחון 3–5 במפגש כפול על גוודלחרה המקסיקנית, אך שיחק רק במשחק הגומלין.
בנוסף, טינגה זכה בקדנציה זו עם אינטרנסיונל בתארים מקומיים נוספים, ובגביע רקופה סודאמריקנה לשנת 2011, לאחר ניצחון 3–4 במפגש כפול על אינדפנדיינטה, בו שיחק טינגה רק במשחק הראשון.
במאי 2012 עבר טינגה לקרוזיירו, וזכה עמה פעמיים באליפות ליגת העל הברזילאית.
באפריל 2015, עם תום חוזהו בקרוזיירו, הודיע טינגה על פרישה ממשחק פעיל.
לטינגה ארבע הופעות במדי נבחרת ברזיל.
הראשונה נערכה בשנת 2001, ולאחריה נקרא שוב רק בשנת 2006, כאשר הופעתו האחרונה נערכה בשנת 2007. טינגה מעולם לא שיחק בטורניר נבחרות גדול.
אליפות מדינת מינאס ז'ראיס: 2014
טין ניק סטנדאפ שואו היא תוכנית טלוויזיה יומית בטלוויזיה בישראל, ששודרה בערוץ טין ניק החל מ-14 בדצמבר 2017 עד שנת 2018. בתוכנית משתתפים כוכבי רשת, ומנחים כוכבי נוער וילדים.
התוכנית "טין ניק סטנדאפ שואו" היא תוכנית סטנד-אפ לילדים, בעלת פאנל של סטנדאפיסטים, העושים כל מיני מערכונים לילדים ונוער.
בכל תוכנית מגיע מפורסם אחר אשר מנחה את התוכנית ועושה סטנדאפ בפעם הראשונה בחייו ובנוסף עושה קטע מצולם קצר.
טינגמיאטורניס (שם מדעי: Tingmiatornis) הוא סוג של עוף ימי בן הקבוצה הקדומה אורניתורה, אשר חי באזור הארקטי של נונאווט שבקנדה במשך הקרטיקון העליון שלפני 92 מיליון שנה בגיל הטורון.
מאובני סוג זה התגלו במשקעים בעומק 3 מטרים, והם תוארו ב-2016 ומשמעות השם הוא: "Tingmiat" - "בעל כנף" בשפות האינוקטיטוט והסיומת "ornis" לעוף.
בסוג נכלל מין אחד - Tingmiatornis arctica, שמשמעות שמו היא: "ארקטית".
לא ידוע הרבה על עוף זה, אך העצמות המעטות נמצאו ובייחוד עצם הזרוע הארוכה שהכילה מפרקים כדוריים.
העוף בעל מבנה עצמות מעובות שהזכיר מבנה עצמות של עוף מים כמו צוללן.
העוף הגיע לגובה 30–60 סנטימטרים, ובמראהו דמה לעוף הקדום איכתיאורניס שהיה בעל שיניים.
עם זאת המבנה שלו היה כבד בהרבה מהאיכתיאורניס ודמה יותר לעופות ים מודרניים כמו צוללן או קורמורן מודרני.
לא ברור אם היה יכול לעוף.
לצידו של הטינגמיאטורניס התגלו מינים שונים של זוחלים ימיים כמו אלאסמוזאוריים צעירים, זוחלים מהסדרה הקדומה כוריסטודרה, צבים קדומים, דגי גרם שונים ועוד.
באותו זמן האזור הארקטי היה חמים בהרבה, עד 14 צלזיוס בממוצע.
טמפרטורה זו התאימה ביותר לקינון והטלת ביצים, אף שלא נמצאו ממצאים של קינים בשטח.
העוף היה מסורבל על היבשה ושלה דגים ממי החופים או ממים מליחים.
טינאשה יורגנסן קאצ'ינגווה היא זמרת, רקדנית, שחקנית, כותבת שירים ומפיקה מוזיקלית אמריקאית.
בשנת 2012 הוציאה את המיקסטייפ הראשון שלה In Case We Die, תוך שהוציאה מיקסטייפ נוסף בשם Reverie.
המיקסטייפים זכו לביקורות חיוביות ממבקרי המוזיקה, אך לא הצליחו להיכנס למצעדי הבילבורד.
שנה לאחר מכן, הוציאה את המיקסטייפ השלישי שלה Black Water, שגם הוא לא נכנס למצעדי הבילבורד.
את אלבום הבכורה שלה, Aquarius, הוציאה בשנת 2014. האלבום הגיע למקום ה-17 במצעד הבילבורד 200, והסינגלים מתוכו זכו להצלחה נאה.
בסך הכול, יצאו ממנו שלושה סינגלים, ביניהם הסינגל "All Hands on Deck".
במרץ באותה השנה יצא השיר "I Luh Ya Papi" של ג'ניפר לופז, אותו כתבה טינאשה.
במרץ 2015 יצא המיקסטייפ Amethyst, שזכה לביקורות חיוביות.
בנובמבר 2016 הוציאה את אלבום האולפן השני שלה Nightride, שזכה להצלחה פחותה מזו של אלבום הבכורה שלה, כאשר הגיע למקום ה-89 במצעד הבילבורד 200. באותה השנה השתתפה בלהיט "Slumber Party" של בריטני ספירס, שנכלל באלבום האולפן התשיעי שלה, Glory.
בסמוך לכך, השתתפה בכתיבת הלהיט "That's My Girl", עבור להקת הבנות האמריקאית פיפת' הרמוני.
בשנת 2018 הוציאה את האלבום Joyride, שזכה להצלחה ולביקורות חיוביות.
בנובמבר 2019 הוציאה את אלבום האולפן הרביעי שלה Songs for You, מתוכו יצא הסינגל "Die a Little Bit", וארבעה סינגלים נוספים שזכו להצלחה נאה במצעדי השירים.
השיר הוא חלק מפרויקט עתידי של טינאשה.
בילדותה, התמודדה טינאשה עם בריונות מצד חבריה:
שנהפרסקטגוריהעבורתוצאהמקור2024פרס הווידאו קליפים של MTVהקליפ הטרנדי הטוב ביותר"Nasty"פרס המוזיקה של MTV אירופהה-R&B הטוב ביותרטינאשה
טינדו (בדיבהי: ތިނަދޫ) הוא אי שמשמש גם כעיר שנמצא ב.
האי היה מוכר בשם הווארו טינדו.
שדה התעופה קדדהדו נמצא על שטח האי.
האי נמצא כ-407 ק"מ מבירת האיים המלדיביים, מאלה.
בדיקת טימפנומטריה או בדיקת היענות אקוסטית היא בדיקת שמיעה המודדת את היענות האוזן התיכונה תוך שינוי הלחץ המופעל על עור התוף.
תוצאות הבדיקה מוצגת על גרף המייצג את היחסים בין לחץ האוויר בתעלת השמע החיצונית לבין תנודות עור התוף והיענות האוזן התיכונה.
טימפנומטריה היא אחת הבדיקות החשובות להערכת אובדן שמיעה, היא מסייעת לאבחנה בין אובדן שמיעה הולכתי (פגיעה באוזן החיצונית ובאוזן התיכונה) או תחושתי עצבי (פגיעה באוזן הפנימית).
בנוסף הבדיקה יכולה לסייע באבחנה של דלקת האוזן התיכונה על ידי הוכחת הימצאות נוזלים בחלל האוזן התיכונה.
לאחר בדיקת אוטוסקופיה שמוודאת שהדרך אל עור התוף נקייה ועור התוף אינו מנוקב, מכשיר הטימפנומטר מוכנס לתוך תעלת השמע.
המכשיר משמיע צליל בתדר של 226 הרץ, כאשר הצליל נפגש עם עור התוף, הוא גורם לו לרטוט.
חלק מהצליל מוחזר חזרה ונמדד על ידי המכשיר.
במקביל משאבת לחץ אוויר משנה את לחץ האוויר בתעלת השמע, החל מ+200 daPa ועד ל-400 daPa.
התוצאה מוצגת בצורת גרף ("טימפנוגרם") המראה את היענות עור התוף ביחס ללחץ, בנוסף הבדיקה נותנת את נפח האוויר בחלל תעלת השמע.
לחץ אוזן תיכונה (Middle ear pressure) - לחץ האוויר בחלל האוזן התיכונה.
היות שההיענות המקסימלית של עור התוף תהיה כאשר הלחץ בחלל האוזן התיכונה יהיה שווה ללחץ בתעלת השמע, ניתן יהיה להסיק את לחץ האוזן התיכונה מהגרף (הלחץ יהיה המיקום על ציר הלחץ של שיא גל ההיענות).
לחץ אוזן תיכונה תקין הוא +50 daPa עד - 150 daPa.
היענות (Compliance) - ההיענות המקסימלית של עור התוף, ההיענות התקינה היא 0.3-1.4 אצל מבוגרים ו0.2-0.9 אצל ילדים.
נפח תעלת השמע (Ear Canal Volume) - נפח חלל השמע, הנפח התקין הוא 0.6cc-1.5cc אצל מבוגרים ו-0.4cc-1.0cc אצל ילדים
הגרפים מחולקים ל3 סוגים עיקריים:
טימפנוגרמים מהקבוצה הזאת מתאפיינים בלחץ אוזן תיכונה תקין ומוגדרים לרוב כטימפנוגרם תקין.
לקבוצה זאת יש 2 תתי סוגים
טימפנוגרם מסוג As - טימפנוגרם מסוג A עם היענות נמוכה המתבטאת באמפליטודה נמוכה ("shallow").
יכול להצביע על תפקוד תקין ויכול לרמז גם על התקבעות של חלל האוזן התיכונה ועור התוף כתוצאה ממחלות מסוימות (אוטוסקלרוזיס למשל)
טימפנוגרם מסוג Ad - טימפנוגרם מסוג A עם היענות גבוהה באופן חריג המתבטאת באמפליטודה גבוהה.
מאפיין עור תוף רפוי שיכול לאפיין תזוזה/שבר של עצמות השמע או עור תוף דק לאחר החלמה מקרע.
טימפנוגרם מסוג B הוא טימפנוגרם שבו אין ההיענות נמוכה/לא קיימת בכלל.
במצב כזה האבחנה תעשה על סמך נפח תעלת השמע:
נפח תעלת שמע תקין - יכול להצביע על שלב מתקדם של אוטוסקלרוזיס או נוזלים בחלל האוזן התיכונה
נפח תעלת שמע נמוך - יכול להצביע על חסימה בגלל שעוות אוזניים או מיקום שגוי של המכשיר
נפח תעלת שמע גבוה - מצביע על חור בעור התוף או ניתוח כפתורים
לטימפנוגרמים מסוג C יש לרוב צורה זהה וערכי היענות זהים לסוג A, ההבדל הוא שלחץ האוזן התיכונה יהיה נמוך בצורה חריגה.
לרוב מצביע על תפקוד לקוי של חצוצרת השמע.
טימיש (ברומנית: Timiș; בסרבית: Тамиш; בגרמנית: Temesch; בהונגרית: Temes) הוא הנהר הארוך ביותר הזורם בחבל באנאט ברומניה ובסרביה ונשפך לדנובה.
בתקופה הרומית הנהר כונה Tibisis (טיביסיס) או Tibiscus (טיביסקוס).
אורך הנהר הוא 359 קילומטרים, מתוכם 241 ק"מ ברומניה ו- 118 ק"מ בסרביה.
הנהר נתן את שמו לעיר טימישוארה ולמחוז טימיש ברומניה ולרוזנות טימיש בממלכת הונגריה, כשחבל הבאנאט היה חלק ממנה.
הנהר מהווה את הגבול בין רומניה ובין סרביה לאורך 3.3 קילומטרים.
בחלקו התחתון, 53 קילומטרים, הנהר מתאים לשיט ספינות.
הר טימפריסטוס (יוונית Τυμφρηστός) הוא הר בחלק המזרחי של אבריטניה, ובחלק המערבי של פתיוטיס, יוון.
ההר הוא חלק מרכס הרי פינדוס.
גובה הפסגה הגבוהה ביותר שלו, וֶלוּחי (Βελούχι), הוא 2,315 מ'.
ההרים הקרובים ביותר הם Kaliakouda ו-Panaitoliko מדרום, ורדוסיה מדרום מזרח והרי Agrafa מצפון.
ההר מנוקז על ידי הנהר סְפֶּרכיוס ממזרח ועל ידי יובלי האכלואוס ממערב.
השם ולוחי מגיע מוולוס שפירושו חץ, שכן הקשתים האתוליים היו ידועים כמי שהטרידו את הפרסים הפולשים עם הקשתות המפורסמות שלהם.
(אמנות המלחמה היוונית והמקדונית, מאת FE Adcock 1962).
בחלק התחתון של ההר ישנם יערות, והאזורים הגבוהים יותר מאופינים בסלעים קרחים.
העיירה הקרובה ביותר היא קרפניסי שנמצאת מדרום מערב.
כפרים אחרים הם טימפריסטוס ואגיוס ג'ורג'יוס טימפריסטו ממזרח.
הדרך הלאומית היוונית 38 (אגריניו - קרפניסי - למיה) עוברת מדרום להר.
טינאייג' לינגאני האדבה הוא כדורגלן זימבבואי המשחק בעמדת הבלם בסינסינטי.
האדבה התחיל את הקריירה שלו בבאנטו המקומית כאשר היה בן 17. בשנת הושאל להיילאנדרס עד לסיום העונה.
בינואר חתם בצ'יקן אין, אלופת זימבבואה, עמה זכה בגביע העצמאות של זימבבואה.
ביולי האדבה חתם בקייזר צ'יפס מליגת העל הדרום-אפריקאית עם הצטרפותו למועדון, נפצע בקרסול ונעדר שלושה חודשים.
ב-22 בנובמבר 2017 האדבה ערך את הופעת הבכורה שלו בקבוצה בתיקו 0-0 נגד אמזולו.
ב-4 באפריל 2018 האדבה הבקיע את שער הבכורה שלו בקבוצה בדקה ה-95 נגד פרי סטייס סטארס.
ב-14 ביולי 2019 האדבה הצטרף לייני מלטיאספור מליגת העל הטורקית.
ב-25 ביולי ערך את הופעת הבכורה שלו בקבוצה בתיקו 2-2 נגד אולימפיה ליובליאנה.
ב-1 במרץ 2020, הורחק בהפסד 2-0 לדניזליספור.
ב-17 באפריל 2021 הבקיע את שער הבכורה שלו בקבוצה בניצחון 0-1 נגד אלניהספור.
ב-28 ביוני 2021, האדבה חתם ביוסטון דינמו מה-MLS.
ב-20 ביולי ערך את הופעת הבכורה שלו בקבוצה בתיקו 0-0 נגד ונקובר ווייטקאפס.
ב-9 בפברואר 2024 חתם בקוניאספור הטורקית.
ב-16 בנובמבר 2014 ערך את הופעת הבכורה שלו בהפסד 2-1 ל.
האדבה נכלל 3 פעמים בסגל הנבחרת לקראת גביע אפריקה לאומות.
נבחרת העונה בליגת העל הטורקית:
מגן השנה של יוסטון דינמו:
הכדורגלן החדשה של השנה ביוסטון דינמו:
טימפּניה או טימפניות , המכונה גם מטאוריזם (במיוחד בבני אדם), היא מצב רפואי שבו עודף גז מצטבר במערכת העיכול וגורם להתנפחות הבטן.
המונח הוא מיוונית τύμπανο (שפירושו "תוף").
אין לבלבל את זה עם דלקת האוזן התיכונה (נקרא גם טימפניטיס).
הגורם העיקרי למטאוריזם הוא אירופגיה, שהיא צריכת אוויר גדולה במהלך ארוחה בשל העובדה שאנשים מדברים בזמן שהם אוכלים או אוכלים מהר מאוד בגלל לחץ או חרדה.
צריכה מוגברת של משקאות קלים.
שימוש באנטיביוטיקה, מכיוון שהם משנים את פלורת המעיים וכתוצאה מכך את תהליך התסיסה על ידי חיידקי המעי.
טין טן (בספרדית: El payaso Plim Plim, un héroe del corazón - פלים פלים הליצן, גיבור הלב) היא סדרת טלוויזיה מונפשת ארגנטינית לילדים שנוצרה בשנת 2011. ברחבי אמריקה הלטינית הסדרה שודרה בפיד הספרדי של דיסני ג'וניור.
בישראל הסדרה שודרה בעברית בערוץ לולי בשנת 2013. הסדרה בת 3 עונות ו-60 פרקים באורך 5 דקות.
טין טן הוא ליצן קסום המלמד את הצופים וקבוצה של חמישה חיות שיעור חשוב על ערכים חיוביים.
טין טן (Plim Plim): ליצן בעל שיער כחול, אף אדום, מגפיים שחורים, גלימה צהובה ותג עליו מצויר לב.
הדמות המרכזית בתוכנית, משפטו האופייני בתוכנית הוא "כמובן".
שמו בשפת המקור ממוצא לטיני אוהב לנגן בתוף משפטו האופייני בתוכנית הוא "טעים".
מיי לי (Mei-Li): חתולה סגולה, שמה בשפת המקור ממוצא לסיני, משפטה האופייני בתוכנית הוא "יפה".
הוגי (Hoggie): חזיר ורוד, שמו בשפת המקור ממוצא בריטי, משפטו האופייני בתוכנית הוא "גם אני לא".
ארנבלה (Acuarella): ארנבת צהובה, אוהבת לנגן בקסילופון, משפטה האופייני בתוכנית הוא "אמו".
חדקו (Nesho): פיל כתום, שמו ממוצא הודי, המשפט האופייני שלו הוא "כמה סקרן לטובה".
ראפה (Arafa): ג'ירפה צהובה, המורה בבית הספר בו לומדים הילדים, שמה בשפת המקור ממוצא אפריקאי, משפטה האופייני בתוכנית הוא "בהצלחה".
בתוכנית ניתן גם לראות את צוויץ הציפור הצהובה וטוטיטו המכונית שיכולה להפוך גם לצוללת, מסוק, מטוס או סירה.
הדיבוב העברי הופק על ידי אסנת סדן וגלי נשר והופק על ידי גדי לוי.
שם הדמותמדבב\ת בעבריתטין טןמאי יעקובסוןדובוןטליה ברקאיראפהאורלי קטןמספרתאורלי קטן
בנוסף גם דיבבו בר סביר ואורלי תגר.
טין טופ היא להקת בנים דרום קוריאנית שהוקמה על ידי הסוכנות TOP Media בשנת 2010. הלהקה מורכבת מארבעה חברים: צ'ונג'י, נייל, ריקי וצ'אנג'ו.
במקור מנתה הלהקה שישה חברים, אך אל.ג'ו הגיש בקשה לסיים את חוזהו בפברואר 2017, והמנהיג לשעבר סי.איי.פי עזב את הלהקה ב-11 במאי 2023. טין טופ ערכו את הופעת הבכורה שלהם עם אלבום הסינגל הראשון שלהם, Come into the World, ב-9 ביולי 2010.
שני חברי טין טופ, ריקי ונייל, היו שניהם שחקנים מצעירותם.
נייל הופיע לראשונה במחזמר "Please", שם גילם את הגרסה הצעירה יותר של הדמות של ג'ו וון.
ריקי הופיע לראשונה בקליפ של סאו טאיג'י לשיר "Human Dream" ומאוחר יותר גילם את הגרסה הצעירה של דמותו של השחקן סונג-הון בשיר "Love Song".
ארבעה מחברי הלהקה (צ'אנג'ו, נייל, סי.איי.פי ואל.ג'ו) עברו אודישן פתוח ב-Lotte World, בעוד ששני החברים האחרים (צ'ונג'י וריקי) עברו אודישן סגור.
ביולי 2010, טין טופ הופיעו לראשונה עם שיר הנושא, "Clap", מתוך אלבום הבכורה שלהם Come into the World.
המיני-אלבום של טין טופ בשם Roman, יחד עם שיר הנושא "No More Perfume On You", יצא ביולי.
בינואר 2012, טין טופ הוציאו את המיני אלבום השני שלהם, It's.
ב-3 בפברואר, טין טופ זכו בפרס הראשון שלהם בתוכנית "מיוזיק בנק" עם השיר "Going Crazy" מאז הופעת הבכורה שלהם ב-10 ביולי 2010. בנוסף, הם ביצעו את מופע הסיום בתוכנית "MBC Music Core", ולאחר מכן זכו שוב בתוכנית "SBS Inkigayo".
המיני-אלבום השלישי של הלהקה, aRtisT, יצא ב-30 במאי כהורדה דיגיטלית, ולאחר מכן יצא הקליפ לשיר הנושא "To You".
האלבום עצמו יצא לאור ב-4 ביוני 2012. עם אלבום זה, הלהקה זכתה לתשומת לב רבה, והגיעה לראש מצעדי המוזיקה המובילים.
2013: סיבוב הופעות באירופה ו-Teen Top Class
בפברואר 2013, טין טופ קיימו את סיבוב ההופעות האירופי הראשון שלהם, "TEEN TOP SHOW!
Live tour in Europe 2013", עם עצירות בגרמניה, אנגליה, צרפת וספרד.
השיר "I Wanna Love" (בקוריאנית: 사랑하고 싶어), יצא בפברואר 2013. האלבום המלא שלהם יצא ב-25 בפברואר.
ב-25 באוגוסט, טין טופ הוציאו את המיני-אלבום הרביעי שלהם , Teen Top Class, כששיר הנושא הוא "Rocking" (בקוריאנית: 장난아냐).
על השיר הזה זכו בשלושה גביעים בתוכניות מוזיקה.
ב-24 באוקטובר הם הוציאו לאור גרסה מחודשת של האלבום בשם Teen Top Class Addition, עם שיר הנושא "Lovefool" (בקוריאנית: 못났다).
2014: סיבוב הופעות עולמי, Éxito ו-Snow Kiss
בפברואר, להקת טין טופ קיימה את קונצרט "High Kick in Seoul" באולם האולימפי של סיאול.
לאחר מכן הם המשיכו לסיבוב ההופעות העולמי שלהם "High Kick" במספר מדינות ביניהן ארצות הברית, קנדה, סין, הונג קונג, יפן, רוסיה, טייוואן ומדינות דרום אמריקה כמו קולומביה, צ'ילה, מקסיקו, פנמה ופרו.
בספטמבר הם הוציאו את המיני אלבום הרביעי שלהם, Exito, עם הסינגל הראשי "Missing".
הם ביצעו את "Missing" לראשונה בלייב בתוכנית "M Countdown" ב-11 בספטמבר, לפני יציאת האלבום.
ב-10 בנובמבר הם הוציאו גרסה מחודשת של האלבום.
השיר "I'm Sorry" היה הסינגל המוביל של האלבום, אך הוא לא קודם בתוכניות מוזיקה.
בנובמבר, הם קיימו את ההופעה ומפגש המעריצים הראשון שלהם בתאילנד, שנקרא "Dear Angels in Bangkok".
בדצמבר הם קיימו הופעה נוספת בארבע ערים שונות ביפן.עוד בדצמבר הם הוציאו את אלבום הסינגל הראשון שלהם, Snow Kiss, עם אותו השם כסינגל המוביל.
חברת TOP Media הודיעה כי טין טופ יקיימו את קונצרט הסולו הבלעדי שלהם בחו"ל בשם "My Dear Angels" בלוס אנג'לס בתיאטרון ORPHEUM ב-11 באפריל.
אירוע זה בוטל עקב בעיות מימון פנימיות, וקבוצת Team Angel לקחה על עצמה את מלוא האחריות לביטול.
המיני-אלבום השישי שלהם, Natural Born Teen Top, יצא ב-22 ביוני.
באותו יום, הם פרסמו את הקליפ לשיר הנושא "Ah-Ah".
לאחר יציאתו, האלבום הגיע למקום הראשון במצעד האלבומים של Gaon בדרום קוריאה וכן למקום ה-13 במצעד האלבומים העולמיים של Billboard.
ב-4 ביולי, טין טופ קיימו את קונצרט יום השנה החמישי שלהם בטוקיו, יפן, והמשיכו עם הופעות בסיאול, נגויה, קובה וסיימו בפוקואוקה ב-17 באוגוסט.
הלהקה גם השתתפה ב-KCON בניו יורק לצד גירלז ג'נריישן ואמנים נוספים ב-8 באוגוסט 2015.
ב-31 ביולי, טין טופ הוציאו את הסינגל הדיגיטלי "Except for Me" כחלק מאלבום יום השנה ה-10 של הזמר Brave Brothers.
טין טופ השתתפו בסיבוב ההופעות "Feel Korea 2015" בניו דלהי, הודו, והופיעו ב-29 באוגוסט באודיטוריום סיריפורט בניו דלהי.
2017–2019: High Five והמחלוקת סביב L.Joe
בתחילת 2017, אל.ג'ו מחק כל זכר ללהקה מחשבונות המדיה החברתית שלו, הסיר את השם "Teen Top" משם המשתמש שלו באינסטגרם והפך את החשבון לפרטי.
ב-10 בפברואר נחשף כי ביקש לסיים את החוזה עם הסוכנות שלו, TOP Media, לאחר שלדבריו רצה להתמקד יותר בפעילות סולו אך הוגבל על ידם.
ב-10 באפריל 2017, טין טופ הוציאו את אלבום האולפן השני שלהם בשם High Five והמשיכו לקדם אותו כקבוצה בת חמישה חברים.
ב-8 במאי 2018, טין טופ הוציאו את המיני-אלבום השמיני שלהם, Seoul Night, עם שיר הנושא באותו שם.
ב-3 ביולי 2018, טין טופ הוציאו את "TEEN TOP STORY: 8PISODE", עם שיר הנושא "Lovers".
זוהי גרסה מחודשת של המיני-אלבום השמיני שלהם, Seoul Night.
ב-4 ביוני 2019, טין טופ חזרו עם המיני-אלבום התשיעי שלהם DEAR.N9NE, עם שיר הנושא "Run Away".
כמה מהשירים הישנים יותר של טין טופ זכו לתשומת לב מחודשת בשנת 2020, בעיקר "No More Perfume on You" (2011) ו-"Crazy" (2012) בזכות מילות השיר הוויראליות והקצב המיוחד.
ב-10 ביולי 2020, הלהקה הוציאה גרסת 2020 לשיר "To You", לציון 10 שנים מאז הופעת הבכורה שלה.
אף על פי שלא הוציאו אלבומים חדשים באותה שנה, טין טופ הוזמנו לבצע את השירים הקלאסיים שלהם במספר תוכניות מוזיקה, כולל "מיוזיק בנק" ו-"M Countdown".
בנוסף, הלהקה הופיעה בתוכנית "You Hee-yeol's Sketchbook" לראשונה מאז הופעת הבכורה שלהם.
ב-8 באוגוסט טין טופ ערכו את הקונצרט המקוון הראשון שלהם בשם "Teen Top 10 Live".
זה היה הקונצרט האחרון של הלהקה בהרכב מלא, כשצ'אנג'י היה החבר הראשון שהתגייס לצבא זמן קצר לאחר מכן, ב-10 באוגוסט 2020. לאחר מכן, ריקי התקבל כחלק מהלהקה הצבאית, והיה החבר השני של הלהקה שהתגייס לצבא ב-17 בינואר 2021. סי.איי.פי הוא החבר השלישי שהתגייס לצבא ב-10 במאי 2021.
ב-28 בדצמבר 2021 הוכרז כי נייל וצ'אנגג'ו לא יחדשו את החוזים שלהם עם סוכנות TOP Media החל מ-10 בינואר 2022. עם זאת, הם ימשיכו להיות חברים בטין טופ.
צ'ונג'י שוחרר מהצבא ב-9 בפברואר 2022, גם ריקי סיים את שירותו הצבאי ב-17 ביולי.
ב-29 באפריל 2023, טין טופ הכריזו על קאמבק ראשון לאחר 4 שנים.
עם זאת, ב-11 במאי אושר כי מנהיג הלהקה סי.איי.פי יעזוב את הלהקה כתוצאה מהתנהגות שנויה במחלוקת במהלך שידור חי, בה עישן סיגריה, דבר שהרגיז את המעריצים.
ב-13 ביוני 2023 אושר כי אלבומה הבא של הלהקה, 4SHO, ייצא ב-4 ביולי.
ב-28 בדצמבר 2023 הוכרז כי צ'ונג'י וריקי סיימו את חוזיהם עם TOP Media, אך הם ימשיכו להיות חלק מטין טופ.
ב-24 ביוני 2025, ציינה חברת TOP Media כי "אנו עושים כמיטב יכולתנו להתכונן לקאמבק ב-2 באוגוסט כדי לחגוג את יום השנה ה-15 עם המעריצים שלנו", והוסיפה כי "אנא צפו למוזיקה ולפעילויות החדשות של טין טופ".
ב-23 ביולי 2025, TOP Media הודיעה כי טין טופ יקיימו את קונצרט '2025 Teen Top Live' באולם Shinhan Card SOL Pay Square Live Hall בסיאול ב-23 וב-24 באוגוסט.
ב-2 באוגוסט 2025, היא הודיעה דרך רשת המדיה החברתית על לוח הזמנים של הקאמבק לציון 15 שנה לבכורה של הלהקה דרך הרשתות החברתיות ושהאלבום 'Just 15, Just Teen Top' ייצא ב-21 באוגוסט.
טינה מריה תומפסון היא כדורסלנית אמריקאית המשחקת בליגת ה-WNBA.
תומפסון הייתה במשך זמן רב מלכת הסלים של ה-WNBA בכל הזמנים ונחשבת לאחת הכדורסלניות הגדולות בכל הזמנים.
בשנת 2018 הוצגה הן בהיכל התהילה של הכדורסל, והן בהיכל התהילה של כדורסל הנשים.
תומפסון סיימה את לימודיה באוניברסיטת דרום קליפורניה בשנת 1997 ונבחרה במקום הראשון בדראפט ה-WNBA על ידי יוסטון קומטס.
בארבע השנים הראשונות שלה ביוסטון היא זכתה בארבע אליפויות רצופות, כשהיא משמשת כאחד מעמודי התווך של הקבוצה (ביחד עם שריל סוופס וסינתיה קופר).
תומפסון השתתפה בארבעה משחקי ALL-STAR, ובשנת 2000, אף נבחרה לשחקנית הטובה ביותר במשחק.
בשנת 2000 נקראה תומפסון לנבחרת ארצות הברית באולימפיאדת סידני, אך לא זכתה לשחק במשחקים האולימפיים.
תומפסון נקראה לנבחרת עבור אליפויות העולם ב-1998 וב-2002, אך גם אז לא זכתה לשחק עקב פציעה.
היא זכתה לשחק בטורניר בינלאומי גדול רק בשנת 2004, עת עזרה לנבחרתה לזכות במדליית הזהב באולימפיאדת אתונה, הישג אותו שחזרה באולימפיאדת בייג'ינג (2008)
בנוסף לקריירה שלה ב-WNBA, שיחקה תומפסון גם בליגות אחרות.
בפגרת ה-WNBA של 2001, היא שיחקה בקבוצה האיטלקית רוברטו באקסטבול ובפגרת 2003 היא שיחקה בקומהו פלקונס מהליגה הקוריאנית.
טינדרסטיקס היא להקת רוק בריטית מהעיר נוטינגהאם.
היא הוקמה בסוף 1991. המוזיקה שלהם מכילה בתוכה שילובים של מוזיקה אורכסטרלית, ג'אז סלוני וסול.
סימני ההיכר של הלהקה הם מגוון הכלים המופיעים ביצירותיהם, תרומתו של דיקון הינצ'קליף, וקול הבריטון העשיר של הסולן סטיוארט סטייפלס.
הטינדרסטיקס עושים שימוש בגיטרות חשמליות בדומה ללהקות רוק רבות, אך ברפרטואר שלהם מופיעים קטעים רבים המבוצעים על כלים שגורים פחות כגון פסנתר רודס, גלוקנשפיל, ויברפון, כינור, חצוצרה, קלרינט, בסון, טרומבון ואורגן האמונד.
ללהקה קהל מעריצים מושבע בבריטניה ובאירופה, אולם למרות הצליל הייחודי להם אף פעם לא הצליחו לחדור למיינסטרים.
הלהקה הייתה אמורה להגיע לישראל בתחילת דצמבר 2010 לשתי הופעות בתל אביב, אך כשבוע לפני מועד ההגעה יצאה בהודעה רשמית על ביטול ההופעות עקב לחצים שהפעילו ארגונים פרו פלסטיניים כלפי חבריה.
סטיוארט אשטון סטייפלס - שירה, גיטרה ומלודיקה
דיקון ג'יימס הינצ'קליף - כינור, גיטרה, פסנתר, שירה ומגוון כלי מיתר
ניל טימות'י פרייזר - גיטרה וויברפון
דייוויד לאונרד באולטר - קלידים וכלי הקשה
אלסדאיר רוברט דה וילאנב מקולאי - תופים, כלי הקשה, חצוצרה
מארק אנדרו קולוויל - גיטרה בס
טינדראוס (Tyndareus ביוונית: Τυνδάρεως) מגיבורי המיתולוגיה היוונית, מלך ספרטה (לקדימון), ובעלה של לדה.
על פי הגרסה המקובלת, זאוס פיתה את לדה בדמות ברבור, ובסמוך לכך שכבה עם טינדראוס.
מהאחת בקעו ילדי זאוס - הלנה ופולוקס, ואילו מהשנייה ילדי טינדראוס, קסטור וקליטמנסטרה.
מחזרים רבים באו לבקש את ידה של הלנה, שהייתה היפה בנשים, בהם איאס, מנלאוס, אודיסאוס, פטרוקלוס, ואידומנאוס.
כולם הביאו עמם מתנות נפלאות לטינדראוס, אך זה סירב בתוקף לקבלן, וחשש מפני מריבות ושפיכות דמים שיטילו רבב בחצרו.
אודיסאוס הציע לטינדראוס לפרוש מהתחרות ולפתור עבורו את הבעיה, במידה והלה יסייע לו להשיג את פנלופה, בתו של איקריוס אחיו.
טינדראוס הסכים, ואודיסאוס הציע לו לחייב את כל המחזרים להישבע אמונים לבעל הנבחר כתנאי להשתתפות בתחרות על ליבה של הלנה.
כולם הסכימו, וטינדראוס בחר במנלאוס, וכך זכו מנלאוס, שירש את טינדראוס כמלך ספרטה, ואחיו אגממנון מלך ארגוס והמלך העליון במיקנה (שנשא את קליטמנסטרה) לתמיכת כל מלכי האכאים במלחמת טרויה.
טינה טרנר הייתה זמרת ושחקנית אמריקאית.
החלה את הקריירה שלה כזמרת הראשית בהרכב עם בעלה אייק טרנר, והגיעה לשיא פרסומה והצלחתה לאחר שעזבה אותו ובקאמבק בגיל מאוחר יחסית פתחה בקריירת סולו מצליחה.
נודעה כ"מלכת הרוק אנד רול".
בשנת 1994 עברה להתגורר בשווייץ, וב-2013 קיבלה אזרחות שווייצרית וויתרה על אזרחותה האמריקאית.
נולדה בשם אנה מיי בולוק (Anna Mae Bullock) בנאטבוש, טנסי שבארצות הברית.